**Ostoros Községi Önkormányzat Képviselő-testületének**

**5/2015. (IV.1.) önkormányzati rendelete**

**a személyes gondoskodást nyújtó szociális, valamint gyermekjóléti alapellátásokról**

**(egységes szerkezetben 2016.03.23.)**

Ostoros Községi Önkormányzat Képviselő-testülete az Alaptörvény 32. cikk (1) bekezdés a) pontjában, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. és 8a. pontjában kapott felhatalmazás alapján, a szociális igazgatásról és a szociális ellátásokról szóló 1993. évi III. törvény 62. § (2) bekezdése, 92. § (1)-(2) bekezdéseiben, a gyermek védelméről és a gyámügyi igazgatásról szóló 1997. évi XXXI. törvény 29. § (3) bekezdésében biztosított feladatkörében eljárva a következőket rendeli el:

**Általános rendelkezések**

**1.§**

1. A rendelet célja, hogy a szociális biztonság megteremtése és megőrzése érdekében meghatározza az Ostoros Község Önkormányzata (továbbiakban: Önkormányzat) által biztosított személyes gondoskodás formáit, a szolgáltatásokra való jogosultság feltételeit, az igénybevétel módját.
2. A rendelet hatálya a szociális igazgatásról és a szociális ellátásokról szóló 1993. évi III. törvény (továbbiakban: Sztv.) 3. §-ában valamint a gyermek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 4. §-ában meghatározott személyekre terjed ki.
3. Ostoros községben az Önkormányzat a személyes gondoskodást nyújtó szociális és gyermekjóléti ellátási formákat az Alapszolgáltatási Központ közreműködésével biztosítja. E rendelet szabályait ezen intézményben igénybe vett ellátások esetében kell alkalmazni.

**A személyes gondoskodást nyújtó ellátások**

**2. §[[1]](#footnote-1)**

Az önkormányzat által fenntartott intézményben nyújtott ellátások:

1. Szociális alapszolgáltatás:
2. szociális étkeztetés,

ab) házi segítségnyújtás,

ac) idősek nappali ellátása,

ad) család- és gyermekjóléti szolgáltatás.

**Szociális étkeztetés**

**3. §**

1. Az Alapszolgáltatási Központ étkeztetést biztosít az Sztv. 62. § (1) bekezdésében felsorolt szociális rászorulók és eltartottjai részére a (2) bekezdésben foglalt feltételek fennállása esetén.
2. Szociálisan rászorult személy:
	1. aki 65. életévét betöltötte és napi egyszeri meleg étkezésről önmaga és eltartottjai részére gondoskodni képtelen,
	2. egészségi állapota, pszichiátriai betegsége, szenvedélybetegsége miatt, ha az erre vonatkozó háziorvosi, illetve szakorvosi igazolást becsatolta,
	3. hajléktalanság miatt, ha a hajléktalan életvitelszerűen Ostoros községben tartózkodik és itt bejelentett tartózkodási hellyel rendelkezik.
3. Az étkeztetést munkanapokon biztosítja az Alapszolgáltatási Központ.
4. Az étkeztetés történhet helyben fogyasztással, elvitelének lehetővé tételével és kiszállítással.
5. A vendég-étkezést bármely természetes személy igénybe veheti, melynek térítési díját a szolgáltatónál köteles rendezni.

**Házi segítségnyújtás**

**4. §**

(1)[[2]](#footnote-2) Az Alapszolgáltatási Központ az Sztv. 63. §-ában meghatározottak szerint házi segítségnyújtás keretében gondoskodik az ellátást jogszerűen igénylőről.

(2)[[3]](#footnote-3)

(3)[[4]](#footnote-4)

(4)[[5]](#footnote-5)

**Idősek nappali ellátása**

**5. §**

1. Az Alapszolgáltatási Központ idősek nappali ellátása keretében gondoskodik az Sztv. 65/F.§ (1) bekezdésében meghatározott személyek ellátásáról.

1. A nappali ellátás elsősorban a saját otthonukban élő, tizennyolcadik életévüket betöltött, egészségi állapotuk vagy idős koruk miatt szociális és mentális támogatásra szoruló, önmaguk ellátására részben képes személyek, napközbeni tartózkodásra, társas kapcsolatokra, valamint az alapvető higiéniai szükségleteik kielégítésére szolgál.
2. A nappali ellátás munkanapokon, valamint előre meghirdetett programokon vehető igénybe.
3. Az idősek klubjába nem vehető fel a másokat veszélyeztető, a közösségi életet súlyosan zavaró magatartást tanúsító pszichiátriai vagy szenvedélybeteg személy.

**Család- és Gyermekjóléti Szolgálat[[6]](#footnote-6)**

**Családsegítés**

**6. §**

(1)[[7]](#footnote-7)

1. A családsegítést az Alapszolgáltatási Központ az Sztv. 64. §-ában foglaltaknak megfelelően biztosítja.

(3)[[8]](#footnote-8)A családsegítés igénybevétele önkéntes jelleggel történik.

(4)[[9]](#footnote-9)A szolgáltatás igénybevételéért az Sztv. 115/A. § (1) bek. c) pontja alapján térítési díjat nem kell fizetni.

**Gyermekjóléti szolgáltatás[[10]](#footnote-10)**

**7. §**

(1)[[11]](#footnote-11)

(2)[[12]](#footnote-12)Az Alapszolgáltatási Központ a gyermekjóléti szolgáltatást - a 38/A. § kivételével - a Gyvt. 38-40. §-ában foglaltaknak megfelelően biztosítja.

1. A gyermekjóléti szolgáltatás igénybevétele - a védelembe vétel során jogszabályban előírt gyermekjóléti szolgáltatás kivételével - önkéntes jelleggel történik.
2. A szolgáltatás igénybevétele térítésmentes.

**Szociális szolgáltatások igénybevételének általános szabályai**

**8. §**

1. A személyes gondoskodást nyújtó ellátások igénybe vétele – a külön eljárás keretében biztosítható ellátás kivételével - önkéntes.

1. A 2. § aa-ac) pontjai szerinti ellátásokat az ellátást igénybevevőnek az Alapszolgáltatási Központ intézményvezetőjénél az erre a célra rendszeresített formanyomtatványon kell kérelmezni. A kérelem mellé a kért ellátási típusnak megfelelően mellékelni kell a külön jogszabályban előírt mellékleteket.
2. Az intézmény a kérelem elbírálása előtt - indokolt esetben - a helyszínen meggyőződik a szolgáltatás indokoltságáról.
3. A kérelemről az Alapszolgáltatási Központ vezetője – a becsatolt mellékletek alapján - dönt és az ellátottal a szolgáltatásról az ellátási forma szerinti megállapodást köt.
4. A megállapodás kötelező tartalmi elemei:
5. a szolgáltatás nyújtásának helye,
6. az ellátást igénybe vevő személyes adatai, lakcíme, szig-száma, TAJ-száma, nyugdíjas törzsszáma,
7. az ellátás időtartama, a szolgáltatás kezdetének időpontja,
8. a megállapodás tárgya,
9. az intézmény által nyújtott szolgáltatások,
10. a térítési díj összege, megfizetésének módja és határideje,
11. az intézményi jogviszony megszűnésének esetei.
12. Amennyiben az igénylő az alapszolgáltatás nyújtásának felfüggesztését kéri - és azt 3 hónapon belül újból nem igényli - a szolgáltatás megszüntethető.
13. A jogosult, illetve törvényes képviselője az ellátás megszüntetését kezdeményezheti az intézmény vezetőjénél. Az ellátás a felek megegyezése szerinti időpontban, ennek hiányában a megállapodásban foglaltak szerint szűnik meg.
14. Az intézményvezető megszünteti az ellátását:
15. ha másik ellátási forma indokolt,
16. a jogosult halálával,
17. határozott időtartam lejártával,
18. ha az igénylő a szolgáltatást 90 napot meghaladóan nem veszi igénybe, amely időszak legfeljebb 30 nappal hosszabbítható meg,
19. a bejelentést követő 2. napon, ha az ellátást igénybe vevő, illetve hozzátartozó a jogviszony megszüntetését kéri,
20. ha az ellátást igénybe vevő a házirendet súlyosan megsérti,
21. három hónapot meghaladó térítési díj megfizetésének elmaradása esetén,
22. az intézmény jogutód nélküli megszűnésével.
23. A 2. § ad) és b) pontjai szerinti ellátásokat az ellátást igénybevevőnek az Alapszolgáltatási Központ intézményvezetőjénél kell kérelmezni, aki az ellátottal vagy kiskorú esetében törvényes képviselőjével együttműködési megállapodást köt.
24. Az együttműködési megállapodás kötelező tartalmi elemei:
25. az ellátást igénybe vevő személyes adatai, lakcíme, szig-száma, TAJ-száma, a szolgáltatás kezdetének időpontja,
26. a megállapodás tárgya,
27. az intézmény által nyújtott szolgáltatások,
28. az intézményi jogviszony megszűnésének esetei.
29. A jogosult, illetve törvényes képviselője az ellátás megszüntetését kezdeményezheti az intézmény vezetőjénél.
30. Az intézményvezető megszünteti az ellátást:
31. a felek közös megegyezése szerint,
32. ha gyermekjóléti szolgáltatás esetén a jogosult 18. életévét betölti,
33. a jogosult halálával,
34. ha az ellátást igénybe vevő a házirendet súlyosan megsérti,
35. az intézmény jogutód nélküli megszűnésével.

1. Az ellátás megszüntetéséről az intézményvezető írásban értesíti az igénybevevőt, megjelölve a megszüntetés ellen tehető jogorvoslati lehetőséget. Ha az igénybevevő nem ért egyet az ellátás megszüntetésével, az értesítés kézhezvételétől számított nyolc napon belül írásban az intézmény fenntartójához fordulhat. Ebben az esetben biztosítani kell az ellátást mindaddig, amíg a fenntartó vagy a bíróság jogerős, végrehajtható döntést nem hoz.

**Külön eljárás keretében biztosítható ellátás esetei**

**9. §[[13]](#footnote-13)**

**Szociálpolitikai kerekasztal**

**10. §**

1. Az önkormányzat helyi szociálpolitikai kerekasztalt hoz létre, különösen a szolgáltatástervezési koncepcióban meghatározott feladatok megvalósulásának, végrehajtásának folyamatos figyelemmel kísérésére.
2. A helyi szociálpolitikai kerekasztal tagjai:
3. Ostoros Község Polgármestere,
4. Ostoros Község Jegyzője,
5. Alapszolgáltatási Központ vezetője, a Szociálpolitikai Kerekasztal elnöke,
6. a Képviselő-testület szociális feladatokat ellátó bizottságának tagjai,
7. nevelési-oktatási intézmények vezetői,
8. körzeti védőnő,
9. a szakterületekhez kapcsolódó polgármesteri biztos.
10. A szociálpolitikai kerekasztalt évente egy alkalommal, vagy indokolt esetben az Alapszolgáltatási Központ vezetője hívja össze.

**Térítési díjak**

1. **§**
2. A személyi gondoskodást nyújtó ellátások térítési díjának megállapításánál az Sztv. 114-117. §-ait kell alkalmazni.
3. A szociális ellátások intézményi térítési díját az Önkormányzat minden év március 31-ig állapítja meg külön rendeletben.

**Záró rendelkezések**

1. **§**

Ezen rendelet kihirdetését követő napon lép hatályba. Ezzel egyidejűleg a személyes gondoskodást nyújtó szociális, valamint a gyermekjóléti alapellátásokról szóló 13/2012. (V.22.) önkormányzati rendelet hatályát veszti.

 **Kisari Zoltán Vasas Ágostonné**

 **polgármester jegyző**

**A rendelet elfogadásra került: 2015. március 30.**

**A rendelet kihirdetésre került: 2015. március 31.**

**Vasas Ágostonné**

**jegyző**

1. Módosította az 5/2016.(III.22.) önkormányzati rend. 1. §-a Hatályos: 2016.03.23. [↑](#footnote-ref-1)
2. Módosította az 5/2016.(III.22.) önkormányzati rend. 2. §-a Hatályos: 2016.03.23. [↑](#footnote-ref-2)
3. Hatályon kívül helyezte az 5/2016.(III.22.) önkormányzati rend. 5. §-a Hatálytalan: 2016.03.23. [↑](#footnote-ref-3)
4. Hatályon kívül helyezte az 5/2016.(III.22.) önkormányzati rend. 5. §-a Hatálytalan: 2016.03.23. [↑](#footnote-ref-4)
5. Hatályon kívül helyezte az 5/2016.(III.22.) önkormányzati rend. 5. §-a Hatálytalan: 2016.03.23. [↑](#footnote-ref-5)
6. Módosította az 5/2016.(III.22.) önkormányzati rend. 3. §-a Hatályos: 2016.03.23. [↑](#footnote-ref-6)
7. Hatályon kívül helyezte az 5/2016.(III.22.) önkormányzati rend. 5. §-a Hatálytalan 2016.03.23. [↑](#footnote-ref-7)
8. Módosította az 5/2016.(III.22.) önkormányzati rend. 3. §-a Hatályos: 2016.03.23. [↑](#footnote-ref-8)
9. Módosította az 5/2016.(III.22.) önkormányzati rend. 3. §-a Hatályos: 2016.03.23. [↑](#footnote-ref-9)
10. Módosította az 5/2016.(III.22.) önkormányzati rend. 1. §-a Hatályos: 2016.03.23. [↑](#footnote-ref-10)
11. Hatályon kívül helyezte az 5/2016.(III.22.) önkormányzati rend. 5. §-a Hatálytalan 2016.03.23 [↑](#footnote-ref-11)
12. Módosította az 5/2016.(III.22.) önkormányzati rend. 4. §-a Hatályos: 2016.03.23. [↑](#footnote-ref-12)
13. Hatályon kívül helyezte az 5/2016.(III.22.) önkormányzati rend. 5. §-a Hatálytalan 2016.03.23 [↑](#footnote-ref-13)